section_heading: Podrijetlo i djela
paragraph_text: Taj Svijet, skrojen prema njegovim zamislima i ostvaren kroz Ilúvatarov napjev, pažljivo su oblikovali Ainuri svaki prema vlastitom jedinstvenom poimanju. Niti jedan Ainu (jednina od Ainur) nije razumio čitav Ilúvatarov napjev nego je svaki obradio vlastiti dio, pjev planina i podzemlja, primjerice, iz teme za metale i kamenje. Teme Ilúvatarova napjeva su obrađene te su Ainuri dodali stvaralačke dijelove kako bi svoje vlastite spojili s napjevima ostalih Ainura. Melkor, međutim, dodaje vlastite dijelove koji su bili disonantni i nisu se slagali s Ilúvatarovim zamislima negu su izlazili iz zavisti i htijenja da poveća vlastiti udio u napjevu, a ne iz Ilúvatarova nadahnuća.